સમપ્રમાણ ઉંચાંઇ,કાળા ભમ્મર વાળ,આસમાની આંખો,મારકણી અદા અને આંખોમાંથી ઝરતો આહવાન આપતો પૌરુંષિક રસ,કોઇ પણ પુરુષને વિચલિત કરી નાંખે એવી ગોરી નહી અને કાળી નહી તેવી ધવલશ્યામ ત્વચા નવીન લાગતી હતી.તડકામાં નિખાર જુદો,રાત્રીનો નિખાર જુદો.ટુકમાં પુરુષોને આ રંગને આંખે અડાડવો પડે.કુદરતનાં અનુપમ રહસ્યોમાનું એક ખાસ પ્રકારનું રહસ્ય અનુપમાની કાયામાં ધરબાયેલું હતું.તેનું વાણી સૌંદર્ય પુરુષોને પંસંદ આવે તેવું લસરતું,અને એવું રસઝરતું લેખન.સાહિત્યનાં ખાં સાહેબોને પણ આ વૈચારિક સૌંદર્ય વિશે વિચારવા મજબૂર કરે છે.જોબન અને કાયાનો ઉધાડ જોતા જ અષાઢી વરસાદ પછી આસમાન સાફ થાય અને ઠંડી હવા સાથે સ્વચ્છ આસમાન નજરે પડે ત્યારે જે અનુભૂતિ થાય તેવું લાગે.કોઇ પણ પ્રકૃતિપ્રેમી પુરુષ આ કુદરતનાં કારનામાને જોઇને પોતાની પ્રકૃતિ ભૂલી જાય.